Document ID: /roh_data/filtered/fineweb-2-filterrobots_roh.jsonl.gz/57769

Tuot quai chi viva douvra chüra!
Mincha persuna sana chüra a sai stess e pissera per seis corp. Sch’inchün nu po plü far quai per sai svess, lura vain pro la chüra professiunala. La chüra integrativa cumbina masüras da chüra normalas ed antroposoficas.
Dürant il sogiuorn vegnan accumpagnats ils paziaints da persunas chi sun respunsablas per la chüra e scoladas illa medicina cumplementara. Tuot tenor bsögn da chüra e tuot tenor l’andamaint da guarischun daja üna chüra individuala chi vain adattada curraintamaing. Ils paziaints vegnan infuormats davart las diversas applicaziuns da chüra, uschè ch’els tillas pon manar inavant independentamaing a chasa. Per consequenza vain sustgnü il process da convalescenza positivamaing da qua inavant eir davo il sogiuorn.
L’incletta antroposofica per la natüra e’ls umans spordscha pussibiltats d’applichar, da maniera intenziunada, las forzas curativas d’ün mineral o d’üna planta. Da quai s’han sviluppadas per la chüra antroposifica las uschedittas “applicaziuns externas”.
Faschas e cumpressas vegnan descrittas illa litteratura specialisada per medicina sco üna da las plü veglias terapias cun medicina natürala chi portan surleivg e sustegnan la guarischun. La metoda d’effet as basa sün plüs facturs. I’s tratta d’üna cumbinaziun cumplexa d’effets da chod e fraid in colliaziun cun ümidità, sco eir d’ün effet specific da substanzas.
Faschas e cumpressas fan part dals trattamaints ils plü importants da la medicina cumplementara ed appartegnan pro la chüra antroposifica.
I sun quai:
Tè es üna veglia masdina tradiziunala. Tuot tenor indicaziun vegnan racumandadas erbas in fuorma da tè per applichar a l’interiur ed a l’exteriur. I’l piertan da la partiziun sta a disposiziun üna bar da tè.
Prodots per la chüra cun aromas vegnan tschernüts confuorm als bsögns individuals ed dovrats intenziunadamaing. Els vegnan applichats illa chüra da la pel, per parfümar ils locals e pro bogns. Prodots da chüra cun aromas promouvan il bainesser general.
Cas d'urgenza 144
Ella/El po ragiundscher da di e da not il servezzan medicinic d’urgenza suot ils nomers seguaints:
Ella/El po ragiundscher suot il nomer 081 861 10 00 da di e da not la staziun d’urgenza da l’ospidal.
Il prossem lö cun defibrillatur (AED) in Engiadina Bassa chatta Ella/El sün nossa survista.